Տվյալ իրավիճակում շատ կարևոր էր, որ մենք միմյանց հետ հստակ կապ ունեինք: Չկա կապ, չկա ղեկավարում: Գիտեինք՝ ով որտեղ է: Տեղեկության արագ, հստակ փոխանցումը մարտական գործողությունների ընթացքում կենսական նշանակություն ունի: Կապի շնորհիվ կարողացանք մի քանի կարևոր գործողություն իրականացնել դիրքը ետ գրավելու ընթացքում՝ հրետանու, տանկի օգնությամբ: Վերևից նայում էինք հակառակորդին օգնության եկող զինտեխնիկային: Մեր հրետանին բնականաբար չէր տեսնում, և մենք էինք նրան ուղղություն տալիս: Հակառակորդի օգնությունն այդպես էլ տեղ չհասավ: